
Il 19 maggio (1348) gli giunse poi una lettera di Socrate, che gli annunciava che Laura era morta. Il Petrarca scrisse subito, o forse qualche giorno più tardi, una nota sul verso del primo foglio di guardia del suo prezioso codice di Virgilio, proprio sulla pagina opposta al frontespizio dipinto da Simone Martini:


Laurea, propriis uirtutibus illustris et meis lungum celebrata carminibus, primum oculis meis apparuit sub primum adolescentie mee tempus, anno Domini m° iiie xxvij die vj° mensis Aprilis in ecclesia sancte Clare Auin. hora matutina; et in eadem ciuitate eodem mense Aprili eodem die sexto eadem hora prima, anno autem m° iiie xlviij°  ab hac luce lux illa subracta est, cum ego forte tunc. Verone essem, heu! fati mei nescius. Rumor autem infelix per literas Ludouici mei me Parme repperit, anno eodem mense Maio die xix° mane. Corpus illud castissimum atque pulcerrimum in loco Fratrum Minorum repositum est, ipso die mortis ad uesperam. Animam quidem eius, ut de Africano ait Seneca, in celum, unde erat, rediisse persuadeo michi. Hec autem ad acerbam rei memoriam amara quadam dulcedine scribere uisum est, hoc potissimum loco qui sepe sub oculis redit, ut scilicet nichil esse debere quod amplius mihi placeat in hac uita et, effracto maiori laqueo, tempus esse de Babilone fugiendi crebra horum inspectione ac fugacissime etatis estimatione commonear, quod, preuia Dei gratia, facile erit preteriti temporis curas superuacuas spes inanes et inexpectatos exitus acriter ac uiriliter cogitanti. 
